stanford-oval/wikipedia huggingface dataset:
Aleksi Nikko
Ura

Nikko on Vaasan Sportin kasvatti. Hän oli kaudella 2014–2015 seuran B-nuorten paras pistemies B-nuorten Mestiksessä tehoilla 12+28=40. Kaudella 2015–2016 Nikko nousi Sportin SM-liigajoukkueeseen. Hän teki liigadebyyttinsä 22. lokakuuta 2015 Porin Ässiä vastaan. Nikko sai ottelussa jääaikaa 3.22 minuuttia. Ottelu jäi hänelle kauden ainoaksi SM-liigassa.
Kauden 2016–2017 Nikko pelasi kokonaan Sportin A-nuorissa. Hän voitti 108 minuutillaan koko A-nuorten SM-liigan jäähypörssin, vaikka Nikko pelasi kauden aikana vain 19 runkosarjaottelua. Myös alkukauden 2017–2018 hän vietti Sportin A-nuorissa, kunnes helmikuussa 2018 seura lainasi Nikon loppukaudeksi Mestis-joukkue Kokkolan Hermekseen. Hän teki siellä kuudessa runkosarjaottelussa kaksi maalia, kuten myös neljässä karsintasarjan ottelussa.
Nikko teki kaudeksi 2018–2019 vuoden mittaisen sopimuksen Hermeksen kanssa. Hänen varsinainen tulokaskautensa Mestiksessä toi 33 runkosarjaottelussa tehot 3+6=9 ja kuudessa playoff-ottelussa kaksi maalia.
Muuta

Aleksin isoveli Joni Nikko pelaa SM-liigaa hyökkääjänä Saimaan Pallossa. Veljesten isä Anssi Nikko on pelannut jääkiekkoa hyökkääjänä alemmissa sarjoissa ja setä Jani Nikko pelasi omalla urallaan puolustajana yli 300 SM-liigaottelua.
Analyyttinen lukuteoria

Analyyttinen lukuteoria on lukuteorian osa-alue, jossa lukuteorian ongelmien ratkaisemiseen käytetään matemaattisen analyysin menetelmiä. Ensimmäinen merkittävä analyysiä lukuteoriaan soveltamalla saatu tulos oli todistus Dirichlet'n lauseelle alkuluvuista aritmeettisessa lukujonossa. Myös alkulukulauseen todistus oli tärkeä merkkipaalu analyyttisen lukuteorian historiassa.
Analyyttisen lukuteorian kehitys on jatkunut yhtä vilkkaana kuin kukoistuskaudellaan 1930-luvulla. Multiplikatiivinen lukuteoria käsittelee alkulukuja ja Dirichlet'n sarjoja. Samoja menetelmiä on pyritty yleistämään yleisille L-sarjoille, mutta tässä teoriassa on vielä paljon ratkaisemattomia ongelmia. Tyypillisiä additiivisen lukuteorian ongelmia ovat muun muassa Goldbachin konjektuuri ja Waringin probleema.
Analyyttisen lukuteorian menetelmät ovat muuttuneet jonkin verran ajan kuluessa. Hardyn ja Littlewoodin ympyrämenetelmä tarkasteli potenssisarjoja lähellä yksikköympyrää, kun taas nykyään sarjat yleensä katkaistaan ja tarkastellaan äärellisiä summia. Diofantoksen approksimointi on tullut apukeinona generoivien funktioiden lisäksi. Näiden funktioiden kertoimet on konstruoitu kyyhkyslakkaperiaatetta hyväksikäyttämällä ja kertoimet ovat kompleksilukuja. Diofantoksen approksimoinnin ja transkendentiaalisuusteorian kehitystä on voitu käyttää Mordellin otaksuman tutkimisessa.
Suurin yksittäinen analyyttisen lukuteorian menetelmä 1950-luvun jälkeen on ollut seulamenetelmät, jotka sopivat erityisesti multiplikatiivisiin ongelmiin. Nämä menetelmät ovat luonteeltaan kombinatorisia.
Myös probabilististä lukuteoriaa käytetään paljon. Probabilistisen lukuteorian ideana on laskea todennäköisyys, että satunnaisesti valitulla tietyn perusjoukon alkiolla on tietty ominaisuus. Jos perusjoukko on äärellinen ja tämä todennäköisyys on 1, niin tällöin ominaisuus pätee kaikilla alkioilla ja lause on saatu todistettua. Äärettömien joukkojen ollessa kysymyksessä tällainen logiikka ei päde, koska ne voivat sisältää äärettömiäkin sellaisia nollamitallisia osajoukkoja, joissa ko. ominaisuus ei ole voimassa. Numeroituvan perusjoukon ollessa kysymyksessä todennäköisyys 1 tarkoittaa sitä, että niiden alkioiden, joilla kyseinen ominaisuus ei ole voimassa, suhteellinen osuus lähestyy asymptoottisesti nollaa, kun alkioita käydään läpi numerointijärjestyksessä.
Esimerkki probabilistisesta lukuteoreettisesta virhepäätelmästä

Väitämme, että lukua 1 suurempien luonnollisten lukujen joukossa alkulukujen tiheys on 1/2.
Muodostamme näiden kokonaislukujen numeroinnin siten, että valitsemme numerointiin vuorotellen alkuluvun ja yhdistetyn luvun niiden esiintymisjärjestyksessä. Näin saamme lukujonon
Näin saadusta lukujonosta toteamme helposti, että:
Se sisältää kaikki lukua 1 suuremmat luonnolliset luvut, jokaisen täsmälleen yhteen kertaan ja
Joka toinen jonon luvuista on alkuluku.
Tämän perusteella voitaisiin helposti vetää se johtopäätös, että lukua 1 suurempien luonnollisten lukujen joukossa esiintyisi alkulukuja tiheydellä 1/2, eli todennäköisyys sille, että joukosta "satunnaisesti" valittu luku on alkuluku, olisi 50 %.
Virhepäätelmä johtuu siitä, että uuden lukujen järjestyksen muuttamisen yhteydessä todennäköisyysjakaumaa on muutettu "työntämällä" yhdistetyt luvut kauemmaksi.
Amazon Grimstad FK

Seuran logo
Amazon Grimstad Fotballklubb on vuonna 1999 perustettu norjalainen naisjalkapalloseura Grimstadista.
Seura nousi Norjan pääsarjaan, Toppserieniin, kaudeksi 2006. Seuran paras sijoitus on kuudes vuodelta 2006. Vuonna 2015 se jäi sarjan viimeiseksi ja putosi sarjatasoa alemmas.
Aiheesta muualla

Seuran kotisivut (Arkistoitu – Internet Archive)
Alexander Mahone

| Alexander Mahone |
| --- | --- |

Näyttelijä(t):  William Fichtner
Kesto:  2005–2009
Ensi- esiintyminen:  Kausi 2: ”Jahti alkaa!”
Viimeinen esiintyminen:  Kausi 4: ”Hämäys” (sekä neljännen kauden jälkeisessä DVD-julkaisussa Lopullinen pako)
Henkilötiedot
Koko nimi:  Alexander ”Alex” Mahone
Ammatti:  FBI-agentti
Sukupuoli:  mies
Suhteet
Tutut:  Lincoln Burrows Michael Scofield
Infobox OKVirheellinen NIMI-arvo: 
Alexander ”Alex” Mahone on William Fichtnerin esittämä kuvitteellinen hahmo televisiosarjassa Pako.
Mahone on FBI:n erikoisagentti, joka toisella tuotantokaudella tutkii, miten vangit pääsivät karkaamaan Fox Riverin vankilasta. Hän yrittää saada karkulaisia kiinni keinolla millä hyvänsä.
Taustaa

Mahone liittyi armeijaan 18-vuotiaana. Hän nousi armeijan arvoasteikolla jatkuvasti ylemmäs.
Armeijan jälkeen Mahone ryhtyi FBI:n agentiksi. Hänen maineensa kasvoi sitä mukaa, kun hän pidätti rikollisia toisensa jälkeen. Otettuaan työkseen Oscar Shalesin tapauksen hän sai negatiivista huomiota. Shalesin jahtaaminen tuotti hänelle hermoromahduksia ja hän alkoi syödä pillereitä hermostuneisuuteensa. Myöhemmin hän tuli pillereihin riippuvaiseksi. Hän ei koskaan virallisesti napannut karkulaista, vaan luotti omankädenoikeuteen ja murhasi Shalesin sekä hautasi tämän takapihalleen. Syytteitä ei koskaan nostettu.
Mahonella on ex-vaimo Pamela Mahone ja nuori poika Cameron Mahone.
Pako

Mahonen tehtävä on napata ”Fox Riverin kahdeksikko”. Hän pääsee karkureiden jäljille suunnitelmallisesti ja tappaa kiinni saamansa karkurit kylmäverisesti yksi toisensa jälkeen. Avukseen Mahone värvää Fox Riverin entisen vanginvartijan, Brad Bellickin. He kuitenkin epäonnistuvat Michael Scofieldin, Lincoln Burrowsin, Fernando Sucren, Theodore Bagwellin ja Benjamin Miles Franklinin nappaamisessa.
Kolmannella tuotantokaudella Mahone kärsii tuomiotaan lavastetusta huumausainerikoksesta panamalaisessa Sonan vankilassa. Michael oli piilottanut huumeita Mahonen veneeseen. Myöhemmin hän pakenee Sonasta Michaelin ja kahden muun vangin kanssa.
Neljännellä tuotantokaudella Mahone toimii Michaelin ja muiden ex-vankien kanssa yhteistyössä yrittäen kaataa ”Yhtiön”. Hänen poikansa Cameron kuolee neljännellä kaudella. Mahone tappaa poikansa murhanneen ”Yhtiön” agentin Wyattin kidutettuaan tätä ensin.
Aiheesta muualla

Alexander Mahone Prison Break Wikissä (englanniksi)
Amerikan Sanomat (Fairport)

Amerikan Sanomat oli Ohion Fairportissa vuosina 1924–1937 ilmestynyt amerikansuomalainen sanomalehti.
Amerikan Sanomien ja Suomettaren lakattua Ohion suomalaiset jäivät yhdentoista vuoden ajaksi vaille omaa sanomalehteä. Kesällä 1924 A. J. Hinkkanen, George Wahlstrom ja J. G. Aho perustivat Interstate Publishing Companyn, joka alkoi julkaista uutta Amerikan Sanomat -nimistä viikkolehteä. Hinkkasen toimittajama lehti saavutti kahden vuoden kuluttua 2 500 kappaleen levikin. Vuonna 1930 sen ostivat pastorit Gabriel Lipsanen ja Frank Pelkonen, jotka muodostivat Fairport Publishing Company -nimisen kustannusyhtiön. Vuonna 1932 se myytiin Henry Karhulle, kunnes marraskuussa 1933 lehti palasi Lipsaselle. Samoihin aikoihin nelisivuinen Amerikan Sanomat alkoi ilmestyä kahdesti viikossa. Lipsasen vaimon toimittaman riippumattoman ja uskonnollishenkisen lehden levikki oli pieni. Sen seuraajana ilmestyi 1937–1938 viikkolehti Pohjois-Amerikan Sanomat.
Altare

| Altare |
| --- | --- |

 lippu:  vaakuna
 Altare
 Koordinaatit: 44°20′10″N, 8°20′38″E 
Valtio:   Italia
Alue:  Liguria
Maakunta:  Savona
Pinta-ala:  
 – Maa:  11,30  km²
Korkeus:  398 (min. 379 - maks. 821)   m
Väkiluku (2013):  2 154 
 – Väestötiheys:  190  as./km²
 
 Kunnan kotisivut 
Infobox OKVirheellinen NIMI-arvo: 
Altare on kunta Pohjois-Italiassa olevassa Savonan maakunnassa Ligurian alueella. Altare on ollut tunnettu lasin valmistuksesta. 1900-luvun alussa rakennetussa Villa Rosassa on lasin valmistukselle omistettu museo, Museo dell’Arte Vetraria Altarese.
Andrew Simpson

| Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Mitalit> Maa:   Yhdistynyt kuningaskunta.Miesten kilpapurjehdus. Olympialaiset  | Maa:   Yhdistynyt kuningaskunta> Miesten kilpapurjehdus. |
| --- | --- | --- | --- |
|  Kultaa | Peking 2008 | Star |  |
|  Hopeaa | Lontoo 2012 | Star |  |
| MM-kilpailut   | MM-kilpailut   | MM-kilpailut   |  |
|  Kultaa | Rio de Janeiro 2010 | Star |  |
|  Hopeaa | Hyéres 2012 | Star |  |
|  Pronssia | Cadiz 2003 | Finnjolla |  |
|  Pronssia | Cascais 2007 | Star |  |
| EM-kilpailut   | EM-kilpailut   | EM-kilpailut   |  |
|  Hopeaa | Malcesine 2001 | Finnjolla |  |
|  Hopeaa | Kiel 2009 | Star |  |
|  Pronssia | Malcesine 2007 | Star |  |
Andrew Simpson (17. joulukuuta 1976 Chertsey – 9. toukokuuta 2013 San Franciscon lahti, Kalifornia, Yhdysvallat) oli brittiläinen kilpapurjehtija, olympiavoittaja ja maailmanmestari. Hän kilpaili Finnjollassa ja Star-luokassa parinaan useimmiten Iain Percy.
Simpson voitti Star-luokassa olympiakultaa Pekingissä 2008 ja olympiahopeaa Lontoossa 2012. Lisäksi hän saavutti Finnjolla- ja Star-luokissa neljä MM- ja kolme EM-mitalia.
Simpson kuoli 36-vuotiaana valmistautuessaan tulevaan kilpailuun. Joukkueen katamaraani kaatui Yhdysvaltain San Franciscon lahdella. Simpson joutui veden alle kymmeneksi minuutiksi, eikä häntä kyetty enää elvyttämään.
Amazon Prime Air

| Amazon Prime Air |
| --- | --- |

Perustettu:  2013
Laivaston koko:  13
Emoyhtiö:  Amazon.com
Amazon Prime Air on yhdysvaltalainen rahtilentoyhtiö. Verkkokauppa Amazon.com perusti sen tehostaakseen pakettiensa kuljetusta Yhdysvalloissa. Yhtiön ensimmäinen Boeing 767-300ERF -rahtikone esiteltiin elokuussa 2016. Laivastoa aiotaan laajentaa jopa 40 koneeseen, jotka hankitaan Amazonin yhteistyökumppaneiden Atlas Airin ja Air Transport Services Groupin kautta.
Amazon Prime Air perustettiin alun perin Amazonin suunnittelemia minikopterilla tapahtuvia pakettitoimituksia varten. Amazonin on tarkoitus toimittaa minikoptereilla paketteja asiakkailleen suoraan varastoilta kotiovelle. Yhdysvaltain ilmailuviranomainen FAA on myöntänyt Amazon Prime Airille luvan kokeilla minikoptereita kuljetuksissa.
Laivasto

Kesäkuussa 2017:
| Lentokone | Määrä | Tulossa |
| --- | --- | --- |
| Boeing 767-200BDSF |  | 1 |
| Boeing 767-300ER |  | 2 |
| Boeing 767-300ER BDSF | 11 | 5 |
Boeing 767-300ER BCF: 2
Antero Riippa

Antero Riippa (16. helmikuuta 1866 Kälviä – 23. kesäkuuta 1949 Brooklyn) oli amerikansuomalainen toimittaja.
Riippa valmistui ylioppilaaksi Vaasan suomalaisesta lyseosta. Vuonna 1893 hän siirtyi Yhdysvaltoihin, jossa hän työskenteli ensin Siirtolaisen ja vuodesta 1914 lähtien Päivälehden toimittajana. Vuosina 1919–1920 Riippa työskenteli Suomen hallituksen tiedonantotoimistossa New Yorkissa ja vuodesta 1921 lähtien suomalaisen kirjakaupan johtajana Brooklynissa. Vuodesta 1919 hän oli myös Foreign Language Information Servicen suomalaisen osaston johtaja. Vuosina 1925–1947 Riippa työskenteli New Yorkin Uutisten toimittajana. Hän osallistui myös monien amerikansuomalaisten yhdistysten toimintaan.
A Lotta Rhythm

| A Lotta Rhythm Tehosekoitin |
| --- | --- | --- |

Studioalbumin tiedot
 Äänitetty : LazerTiger Studios, GrassRoot Studios ja Nuance Studios
 Julkaistu: syyskuu 2002
 Formaatti: CD
 Tuottaja(t): Matti Mikkola
 Tyylilaji: rock
 Kesto: 44.04
 Levy-yhtiö: Levy-yhtiö
Listasijoitukset
  7.
Tehosekoittimen muut julkaisut
| Golden Greats 2002 | A Lotta Rhythm 2002 | Kaikki nuoret tyypit‎ – 18 suosikkia 2009 |
A Lotta Rhythm oli Tehosekoittimen Screamin’ Stukas -nimellä julkaistu viimeinen studioalbumi, joka ilmestyi syyskuussa 2002. Albumi on kokonaan englanninkielinen.
Albumi debytoi Suomen virallisen listan seitsemännellä sijalla, ja pysyi listalla yhteensä kolme viikkoa.
Kappaleet

Ain’t Walking on Water – 3.18
Work It Out Sheila – 4.39
Some Fun Tonight – 4.42
Action – 1.45
My My Girl (Just Fell in Love) – 3.00
On the Wing – 4.13
C’mon Baby Yeah – 3.11
Never Been This High – 2.47
A Lotta Rhythm – 4.17
Hellbound Train – 3.07
D’yer Understand – 2.46
Incomplete & Out of Time – 6.19
Kokoonpano

Otto Grundström – laulu
Matti Mikkola – soolo,- ja rytmikitara
Hannu Kilkki – basso, taustalaulu
Tero Sundell – rummut, taustalaulu
Kokoonpano > Vierailevat muusikot

Poke Porala – alttosaksofoni (kappaleet 1, 4, 8 ja 11), huilu (kappale 6)
Ben Aaron – taustalaulu
Knipi – taustalaulu
Jan Schaper – baritonisaksofoni (kappaleet 8 ja 11), tenorisaksofoni (kappaleet 3 ja 11)
Mitja Tuurala – kontrabasso (kappale 10)
Atte Härkönen – kitara (kappaleet 9, 11 ja 12)
Eba – piano (kappale 3)
Jukka Hakoköngäs – piano, Hammond B3 -urut (kappaleet 1, 4, 7, 9 ja 11)
Devil Virtanen – slide-kitara (kappale 3)
Juha Untala – trumpetti (kappale 3)
Sami Ihajoki – trumpetti (kappale 11)
Mihail Kapustin – pasuuna (kappale 3)
Teemu Salmi – pasuuna (kappale 11)
Mauri Saarikoski, Petri Päivärinta, Päivi Rissanen ja Virpi Taskila – viulu (kappale 3)
Anniina Ahlström, Juha Ahvenainen, Niina Jäntti ja Virva Järvinen – viulu (kappaleet 7 ja 12)
Aiheesta muualla

Discogs.com (englanniksi)
Finnmusic.net
An Alan Smithee Film: Burn Hollywood Burn

| An Alan Smithee Film: Burn Hollywood Burn |
| --- | --- |

Ohjaaja:  Alan Smithee
Käsikirjoittaja:  Joe Eszterhas
Tuottaja:  Ben Myron
Säveltäjä:   Pablo Tendilla Ortiz  Gary G-Wiz 
Kuvaaja:  Reynaldo Villalobos
Leikkaaja:   L. James Langlois  Marcus Manton  Jim Langlois 
Lavastaja:   John Perry Goldsmith  John Warnke 
Erikoistehosteet:  Joshua Hakian
Valmistustiedot
Valmistusmaa:  Yhdysvallat
Tuotantoyhtiö:   Buena Vista  Cinergi Productions  Hollywood Pictures 
Levittäjä:  Walt Disney Studios Motion Pictures Netflix
Ensi-ilta:  1998
Kesto:  86 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
An Alan Smithee Film: Burn Hollywood Burn on vuonna 1998 ensi-iltansa saanut komediaelokuva. Elokuvan pääosia esittävät Ryan O'Neal, Coolio, Chuck D, Eric Idle ja Richard Jeni. Elokuvan on ohjannut Arthur Hiller. Elokuva oli taloudellinen floppi ja voitti viisi Razzie-palkintoa: huonoimmasta elokuvasta, huonoimmasta sivuosasta, huonoimmasta käsikirjoituksesta, huonoimmasta uudesta tähdestä ja huonoimmasta laulusta. Elokuvaa on pidetty yhtenä maailman huonoimmista elokuvista.
Aiheesta muualla

An Alan Smithee Film: Burn Hollywood Burn Internet Movie Databasessa (englanniksi)
| 0 | 1 | 2 |
| --- | --- | --- |
| Edeltäjä: The Postman – tulevaisuuden sanansaattaja | Huonoimman elokuvan Golden Raspberry -palkinto 1999 | Seuraaja: Wild Wild West |
Anna (täsmennyssivu)

Anna tarkoittaa seuraavia:
Anna, naisen etunimi
Anna (1665–1714), Englannin, Skotlannin ja Irlannin hallitseva kuningatar 1702–1714
Anna (1693–1740), Venäjän hallitseva kuningatar 1730–1740
Anna, suomalainen aikakauslehti
Anna, sukunimenä:
Luigi de Anna (s. 1946), italialainen kulttuurihistorioitsija, Turun yliopiston professori
anna, vanha intialainen rahayksikkö
Anna, käteisautomaattiketju
Anna, Alberto Lattuadan ohjaama vuoden 1951 elokuva
Anna, Jörn Donnerin ohjaama vuoden 1970 elokuva
Anna, Anastasia Lapsuin ja Markku Lehmuskallion ohjaama elokuva vuodelta 1997
Anna, Anna, Express yhtyeen kappale vuodelta 1972
Anna, kaupunki Illinoisin osavaltiossa Yhdysvalloissa
Anna, kaupunki Ohion osavaltiossa Yhdysvalloissa
Anna, kaupunki Texasin osavaltiossa Yhdysvalloissa
Anna, kunta Valenciassa, Espanjassa.
Kuunari Anna, suomalainen vuonna 1925 kaatunut kaksimastoinen kuunari
Hotel Anna, hotelli Helsingissä
HMS Anna, 8-tykkinen varastolaiva
HMS Anna, 10-tykkinen kuunari
Katso myös: HMS Anne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anna”, voi hakea sivunnimihaulla, laajalla sivunnimihaulla tai tekstihaulla.
Allan Cup

Allan Cup esillä Hockey Hall of Famessa
Allan Cup on Kanadan miesten jääkiekon amatöörimestaruuden saavuttaneelle joukkueelle myönnettävä palkinto. Palkinnon lahjoitti 1909 Sir H. Montague Allan sen jälkeen, kun Stanley Cupista oli tullut ammattilaisten kiertopalkinto.
Allan Cupin voittajat

| 0 | 1 | 2 |
| --- | --- | --- |
|  1909 Ottawa Cliffsides  1909 Queen's University  1910 Toronto St. Michael's Majors  1911 Winnipeg Victorias  1912 Winnipeg Victorias  1913 Winnipeg Hockey Club  1914 Regina Victorias  1915 Winnipeg Monarchs  1916 Winnipeg 61st Battalion  1917 Toronto Dentals  1918 Kitchener Hockey Club  1919 Hamilton Tigers  1920 Winnipeg Falcons  1921 University of Toronto  1922 Toronto Granites  1923 Toronto Granites  1924 Sault Ste. Marie Greyhounds  1925 Port Arthur Bearcats  1926 Port Arthur Bearcats  1927 University of Toronto  1928 University of Manitoba  1929 Port Arthur Bearcats  1930 Montreal Hockey Club  1931 Winnipeg Hockey Club  1932 Toronto National Sea Fleas  1933 Moncton Hawks  1934 Moncton Hawks  1935 Halifax Wolverines  1936 Kimberley Dynamiters  1937 Sudbury Tigers  1938 Trail Smoke Eaters  1939 Port Arthur Bearcats  1940 Kirkland Lake Blue Devils  1941 Regina Rangers  1942 Ottawa RCAF  1943 Ottawa Commandos  1944 Quebec Aces  1945 ei jaettu  1946 Calgary Stampeders  1947 Montreal Royals  1948 Edmonton Flyers  1949 Ottawa Senators  1950 Toronto Sr. Marlboros  1951 Owen Sound Mercurys  1952 Fort Frances Canadians  1953 Kitchener-Waterloo Dutchmen  1954 Penticton Vees  1955 Kitchener-Waterloo Dutchmen  1956 Vernon Canadians  1957 Whitby Dunlops  1958 Belleville McFarlands |  1959 Whitby Dunlops  1960 Chatham Maroons  1961 Galt Terriers  1962 Trail Smoke Eaters  1963 Windsor Bulldogs  1964 Winnipeg Maroons  1965 Sherbrooke Beavers  1966 Drumheller Miners  1967 Drummondville Eagles  1968 Victoriaville Tigers  1969 Galt Hornets  1970 Spokane Jets  1971 Galt Hornets  1972 Spokane Jets  1973 Orillia Terriers  1974 Barrie Flyers  1975 Thunder Bay Twins  1976 Spokane Flyers  1977 Brantford Alexanders  1978 Kimberley Dynamiters  1979 Petrolia Squires  1980 Spokane Flyers  1981 Petrolia Squires  1982 Cranbrook Royals  1983 Cambridge Hornets  1984 Thunder Bay Twins  1985 Thunder Bay Twins  1986 Corner Brook Royals  1987 Brantford Motts Clamatos  1988 Thunder Bay Twins  1989 Thunder Bay Twins  1990 Chomedey Laval Warriors  1991 Charlottetown Islanders  1992 Saint John Vitos  1993 Whitehorse Huskies  1994 Warroad Lakers  1995 Warroad Lakers  1996 Warroad Lakers  1997 Powell River Regals  1998 Truro Bearcats  1999 Stony Plain Eagles  2000 Powell River Regals  2001 Lloydminster Border Kings  2002 Saint-Georges Garaga  2003 Ile des Chênes North Stars  2004 Saint-Georges Garaga  2005 Thunder Bay Bombers  2006 Powell River Regals  2007 Lloydminster Border Kings  2008 Brantfod Blast  2009 Bentley Generals |  2010 Fort St. John Flyers  2011 Clarenville Caribous  2012 South East Prairie Thunder  2013 Bentley Generals  2014 Dundas Real McCoys  2015 South East Prairie Thunder  2016 Bentley Generals  2017 Grand Falls-Windsor Cataracts  2018 Stoney Creek Generals  2019 Lacombe Generals  2020 ei jaettu  2021 ei jaettu |
Aiheesta muualla

Allan Cupin kotisivut
Allan Cup Kanadan jääkiekkoliiton sivuilla
An American Prayer

| An American Prayer The Doors |
| --- | --- | --- |

Studioalbumin tiedot
 Julkaistu: 17. marraskuuta 1978
 Kesto: 38.28
 Levy-yhtiö: Elektra Records,  Asylum Records, Rhino Entertainment
The Doorsin muut studioalbumit
| Full Circle 1972 | An American Prayer 1978 | Greatest Hits 1980 |
An American Prayer on yhdysvaltalaisen The Doors -yhtyeen studioalbumi, joka julkaistiin 17. marraskuuta 1978. Albumi on koottu Morrisonin runoista, joihin yhtye nauhotti seitsemän vuotta Morrisonin kuoleman jälkeen taustakappaleet.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Awake” ”Ghost Song”  ”Dawn’s Highway”  ”Newborn Awakening” | 7.10 |  |  |  |  |  |  |  |
| 2. | ”To Come of Age” ”Black Polished Chrome”  ”Latino Chrome”  ”Angels and Sailors”  ”Stoned Immaculate” | 8.41 |  |  |  |  |  |  |  |
| 3. | ”The Poets Dreams” ”The Movie”  ”Curses, Invocations” | 3.28 |  |  |  |  |  |  |  |
| 4. | ”The World On Fire ” ”American Night”  ”Roadhouse Blues”  ”Lament”  ”The Hitchhiker” | 11.59 |  |  |  |  |  |  |  |
| 5. | ”The World On Fire ” | 6.52 |  |  |  |  |  |  |  |
Antti Vehkaperä

Antti Vehkaperä on suomalainen kaudet 1995-2008 Superpesistä pelannut pesäpalloilija. Vehkaperä edusti urallaan Oulun Lippoa, Puijon Pesistä, Kouvolan Pallonlyöjiä ja Koskenkorvan Urheilijoita. Hän saavutti urallaan yhden SM-kullan, yhden SM-hopean ja yhden SM-pronssin. Hän pelasi urallaan yhden Itä-Länsi-ottelun vuonna 2007. Vehkaperä pelasi urallaan 345 Superpesiksen runkosarjaottelua. Näissä hän löi kaksi kunnaria ja 47 tavallista juoksua, toi 166 juoksua ja keräsi 861 kärkilyöntiä. Vehkaperä pelasi urallaan 53 Superpesiksen ylempää pudotuspeliottelua. Näissä hän löi yhden kunnarin ja seitsemän tavallista juoksua, toi 20 juoksua ja keräsi 158 kärkilyöntiä. Vehkaperä pelasi urallaan 14 Superpesiksen karsintasarjan ottelua. Näissä hän löi yhden tavallisen juoksun, toi seitsemän juoksua ja keräsi 32 kärkilyöntiä.
Anorgasmia

Anorgasmia on seksuaalielämän häiriö, jossa henkilö ei pysty saavuttamaan orgasmia. Siihen vaikuttavia tekijöitä ovat muun muassa alkoholin liikakäyttö, sairaudet tai psyykkiset häiriöt, SSRI-lääkkeet. Miehillä anorgasmiaa esiintyy erityisesti keski-iän jälkeen.
Anora Industrial

Anora Industrial on Anora Group Oyj:n liiketoiminta-alue ja yksikkö, joka tuottaa ohrapohjaisia jalosteita teollisuuden käyttöön. Anora Group Oyj syntyi vuonna 2021 suomalaisen Altia Oyj:n ja norjalaisen Arcus ASA:n fuusioituessa.
Pohjoismaissa toimiva Anora Industrial muodostuu Koskenkorvan tehtaan toiminnoista sekä Rajamäellä sijaitsevan, teknisiin tuotteisiin keskittyneen etanolitehtaan toiminnoista ja sopimusvalmistuspalveluiden myynnistä alkoholijuoma-asiakkaille.
Anora Industrialin päätuotteita ovat tekniset etanolit, ohratärkkelys ja lämmönsiirtonesteet. Anora Industrial valmistaa ja myy puhtaita sekä denaturoituja etanolituotteita yritysasiakkaille.  Suomen alkoholilainsäädäntö määrittelee sekä teknisten etanolien käyttöä että etanolien denaturointia.
Anoran Koskenkorvan tehtaalla valmistetaan yhtiön omaan käyttöön tarkoitetun viljaviinan lisäksi muita etanolilaatuja, rehuraaka-aineita sekä ohratärkkelystä eri tarkoituksiin. Tärkkelystä voidaan käyttää muun muassa paperi- ja kartonkiteollisuuden raaka-aineena sekä elintarviketeollisuudessa. Suomalaiseen paperin ja kartongin valmistukseen käytettävää ohratärkkelystä myy Chemigate.
Rajamäen etanolitehtaalla valmistetaan maalämpönestettä, jonka avulla luonnonlämpö voidaan siirtää maaperästä, vesistöistä ja kalliosta rakennusten ja käyttöveden lämmitysenergiaksi. Rajamäen tehtailla valmistettu Naturet on Suomen markkinajohtaja etanolipitoisissa lämmönsiirtonesteissä.
Anora Industrial tähtää hiilineutraaliuteen ja Koskenkorvan tehtaan tuotanto perustuu kiertotalouteen.